Rippl-Rónai Megyei Hatókörű Városi Múzeum

### Elődszervezet

Somogymegyei Múzeum Egyesület (1909-1936)Gróf Széchenyi István Múzeum (1936-1949)Somogy megyei Múzeum (1949-1951)Somogy megyei Rippl-Rónai Múzeum (1951-1961)Somogy Megyei Múzeumok Igazgatósága – Rippl-Rónai Múzeum (1961-2013)

1877-ben megalakult a Somogymegyei Régészeti és Történeti Társaság. A társulat anyaga egyre csak gyarapodott, 1902-ben már meghaladta az 1500 darabot.

1909: megalapították a Somogymegyei Múzeum Egyesületet, 193 taggal. Négy osztállyal működött (régészeti, történeti, numizmatikai, bibliographiai) egészen 1947-ig.

1914-től néprajzi és művészeti anyag gyűjtését is végezték, Gönczi Ferenc (1861-1948) elnökségével.

1920-tól az egyesület anyaga jelentősen gyarapodott dr. Fekete Gyula és Bertalan Alajos néprajzi tárgyi anyagával, Polányi Lajos 49 darab orvostörténeti szakkönyvével, Rippl-Rónai Ödön gyűjteményével, 15 darab régi Kaposvárt ábrázoló Kopits-féle gyűjteménnyel.

1930-tól rendszeresen jelentkeztek a raktározási gondok.

1934-ben volt megalakulásuk 25. évfordulója, ebből az alkalomból megnyitották első kiállításukat.

1936-ban az Egyesület anyagát közgyűjteménnyé nyilvánította a Vallás és Közoktatásiügyi miniszter.  A mintegy 10 ezer darabot számláló gyűjtemény – immár hetedszeri költözés után – a városházáról a vármegyeházára költözött át. A gróf Széchenyi István Múzeum nevet kapta az intézmény, igazgatója Gönczi Ferenc maradt egészen 1948-ban bekövetkezett haláláig. A gyűjtemény nagysága – a két világháború után is – már meghaladta a 12 ezer darabot.

1949-től Somogy megyei Múzeum néven működött tovább, dr. Takáts Gyula tanár volt az intézmény vezetője. A gyűjtemény ekkor állami tulajdonba került és ekkor indult meg a tudományos munka megalapozása.

1951-ben megkapta az múzeum a Rippl-Rónai nevet, Rippl-Rónai József kaposvári festőművészről. Bernáth Aurél megnyitotta az újonnan elnevezett intézmény első, a kor színvonalán álló komplett és tudományos eredmények alapján készített állandó kiállítást.

1961-ben a múzeum megyei tanácsi irányítás alá került és a neve „Somogy Megyei Múzeumok Igazgatósága- Rippl-Rónai Múzeum, Kaposvár” lett.

1962-ben megindult a régészeti gyűjtő és ásató munka, egy régésszel és egy restaurátorral.

 1964-ben szakképzett néprajzos került a múzeumba.

1972-ben Dr. Bakay Kornél régész lett a múzeum új igazgatója.

1973-tól az új igazgató elindította a múzeumok évkönyvét Somogyi Múzeumok Közleményei címmel. Ebben az időben a múzeum alapterülete 800 négyzetméter volt a Rippl-Rónai téri főépületben és ehhez csatlakozott 100 négyzetméternyi területtel a Latinca utcai Latinca Sándor Emlékmúzeum.

1974. június 19-ei megyei pártbizottság határozat értelmében a múzeumok fejlesztését és további feladatait az igazgató jelölte ki: a hálózat korszerűsítése; új múzeumok létrehozása (pl. Kaposvár, Szenna); emlékszobák és kiállítóhelyek bővítése (pl. Kaposvár, Csurgó, Hetes); a szakembergárda bővítése; valamint a tudományos feladatok tervszerű ellátása.

1975-ben indult meg a Somogy Néprajza sorozat, amelynek első kötetét Együd Árpád gyűjtötte és szerkesztette Somogyi Népköltészet címmel.

1977-ben a múzeumi szervezet 39 múzeumi egységből állt. Továbbá még ebben az évben Honfi István, magyar-történelem szakos tanár lett az új igazgató.

1978-ban az új igazgató szerkesztésben jelenik meg a múzeumi évkönyv 3. kötete. Még ugyanebben az évben a Megyei Tanács Végrehajtó Bizottsága azt a döntést hozta, hogy az akkori tanácsszékházat 1983-85 között a múzeum rendelkezésére bocsájtja.

1980 októberétől, Honfi István halálát követően a múzeum igazgatója Mészáros Balázs, történész lett.

1981. évi évkönyvet már az új vezető szerkesztette és ekkor jelent meg a Somogy Néprajza 2. kötete Knézy Judit szerkesztésében. Négy év szünet után folytatódott Bakay Kornél somogyvári feltárása.

1985-ben a múzeum életében fontos „határkő” volt. Befejeződött az átköltözés a volt vármegyeháza épületébe. Lehetővé tették a gyűjteményi anyagok biztonságos őrzését, a régi rossz állapotban lévő raktárakat felszámolták. A fenntartótól 30 üres álláshelyet és jelentős béralapot kaptak. Az előadások és kiállítások száma nőtt. A hálózat terjeszkedő fejlesztése a megyében lezárult.

1987-ben a főépületbe költözést követően megnyílt a felújított régészeti kiállítás.

1990-es években a minőségi kulturális szolgáltatásokra, és a fenntarthatóságra helyeződött a hangsúly.

1991-ben Horváth János, majd dr. Jungbert Béla, régész a múzeum megbízott igazgatója.

1991. augusztus 1-től dr. Király István Szabolcs agrártörténész a kinevezett múzeumigazgató.

1991-1993 között a Somogy megyei múzeumok önálló múzeumi egységekké váltak.

2007-ben intézményösszevonás volt, melynek eredményeként a Somogy Megyei Művelődési Központ feladatkörét vették át.

2011 végén a kaposvári intézmény részben kiköltözött addigi központi épületéből. Jelenleg két telephelye van. A régi központi épület Fő u. 10. illetve Fő u. 101.

2013. január 1-től a megyei múzeumigazgatóságok megszűntek az Országgyűlés döntése alapján. Helyi önkormányzati fenntartásban működtek tovább az addigi tagintézmények. Ebben a rendszerben a megyeszékhelyi múzeumoknak jelentős szerep jut. Települési feladataik mellett régészeti, szakmai és módszertani feladatokat is ellátnak. Somogy megyében ezt a feladatot a kaposvári Rippl-Rónai Megyei Hatókörű Városi Múzeum látja el.

## Felhasznált források:

1. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
2. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
3. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
4. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
5. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
6. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
7. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
8. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
9. ↑ Wikipedia https://hu.wikipedia.org/wiki/Rippl-R%C3%B3nai\_M%C3%BAzeum
10. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
11. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
12. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
13. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
14. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
15. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
16. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
17. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
18. ↑ Hivatalos honlap http://www.smmi.hu/muzeum/bemutatkozas
19. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
20. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
21. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
22. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
23. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
24. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
25. ↑ Hivatalos honlap http://www.smmi.hu/muzeum/bemutatkozas
26. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
27. ↑ Szapu Magda (szerk.): Somogyi múzeumok füzetei. Kaposvár: Somogy Megyei Múzeumok Igazgatósága, 1992. p. 7-21.
28. ↑ Hivatalos honlap http://www.smmi.hu/muzeum/bemutatkozas
29. ↑ Hivatalos honlap http://www.smmi.hu/muzeum/bemutatkozas
30. ↑ Hivatalos honlap http://www.smmi.hu/muzeum/bemutatkozas
31. ↑ Hivatalos honlap http://www.smmi.hu/muzeum/bemutatkozas

## Weboldalak, online források:

* A Hungaricana e-gyűjteményében: https://tinyurl.hu/VGqC/
* Hivatalos honlap: http://www.smmi.hu/
* KaposvárMost.hu portálon: http://kaposvarmost.hu/kereses?q=rippl-r%C3%B3nai+m%C3%BAzeum
* Sonline portálon: https://www.sonline.hu/?s=rippl-r%C3%B3nai+m%C3%BAzeum
* http://www.museum.hu/muzeum/567/Rippl-Ronai\_Jozsef\_Emlekmuzeum
* https://www.programturizmus.hu/ajanlat-rippl-ronai-muzeum-kaposvar-programok.html
* http://kapos.hu/cimkek/Rippl%20Rónai%20Múzeum#hirek

## A Rippl-Rónai Múzeumról a Takáts Gyula Könyvtár állományában:

* Cikkek könyvtárunk katalógusában: https://tinyurl.hu/QPpW/
* Könyvek, könyvrészletek könyvtárunk katalógusában: https://tinyurl.hu/zH5n/